Ericu950/Stoicheia-meter-silver huggingface dataset:
ἔτι δὲ πρὸς τούτοις ἐπιδειξάτω ὅτῳ πρότερον ἢ ὕστερον ἠγγύησεν οὗτος τὴν ἀδελφήν , ἢ εἰ ἐξ ἄλλου τινὸς γεγενημένοι εἰσὶ παῖδες αὐτῇ 0 .
ταῦτα οὖν ἀξιοῦτε πυνθάνεσθαι παρ αὐτοῦ , καὶ περὶ τῆς τοῖς φράτορσι γαμηλίας μὴ ἀμνημονεῖτε .
οὐ γὰρ τῶν ἐλαχίστων πρὸς τὴν τούτου μαρτυρίαν τεκμήριόν ἐστι τοῦτο .
δῆλον γὰρ ὅτι , εἰ ἐπείσθη ἐγγυήσασθαι , ἐπείσθη ἂν καὶ γαμηλίαν ὑπὲρ αὐτῆς τοῖς φράτερσιν εἰσενεγκεῖν καὶ εἰσαγαγεῖν τὴν ἐκ ταύτης ἀποφανθεῖσαν θυγατέρα ὡς γνησίαν οὖσαν αὑτῷ 0 .
καὶ ἔν τε τῷ δήμῳ κεκτημένος τὸν τριτάλαντον οἶκον , εἰ ἦν γεγαμηκώς , ἠναγκάζετο ἂν ὑπὲρ τῆς γαμετῆς γυναικὸς καὶ θεσμοφόρια ἑστιᾶν τὰς γυναῖκας , καὶ τ ἆλλα ὅσα προσῆκε λῃτουργεῖν ἐν τῷ δήμῳ ὑπὲρ τῆς γυναικὸς ἀπό γε οὐσίας τηλικαύτης .
οὐ τοίνυν φανεῖται οὐδὲν τούτων γεγενημένον οὐδεπώποτε .
οἱ μὲν οὖν φράτορες μεμαρτυρήκασιν ὑμῖν ·
λαβὲ δὲ καὶ τὴν τῶν δημοτῶν τῶν ἐκείνου μαρτυρίαν .
ὑπόθεσις Νικοστράτου ἐν ὑπερορίᾳ τελευτήσαντος , Ἅγνων καὶ Ἁγνόθεος ὡς ὄντες ἀνεψιοὶ ἐκ πατραδέλφου ἀμφισβητοῦσι τοῦ κλήρου πρὸς Χαριάδην , φάσκοντα κληρονόμον αὐτοῦ εἶναι κατὰ δόσιν , ὃ ἔστι κατὰ διαθήκας .
ἰσαῖος οὖν ὁ ῥήτωρ , ὡς συγγενὴς ὢν τῶν περὶ τὸν Ἅγνωνα , λέγει συνηγορῶν αὐτοῖς .
ἡ στάσις στοχασμός 0 .
ἐπιτήδειοί μοι τυγχάνουσιν , ὦ ἄνδρες , ὄντες Ἅγνων τε οὑτοσὶ καὶ Ἁγνόθεος , καὶ ὁ πατὴρ αὐτῶν ἔτι πρότερον 0 .
εἰκὸς οὖν μοι δοκεῖ εἶναι , ὡς ἂν οἷός τε ὦ , συνειπεῖν αὐτοῖς .
περὶ μὲν οὖν τῶν ἐν τῇ ὑπερορίᾳ πραχθέντων  ὡς  οὔ τε μάρτυρας ἐξευρεῖν οἷόν τε , οὔ τε τοὺς ἀντιδίκους , ἐάν τι ψεύδωνται , ἐλέγχειν ῥᾴδιον , διὰ τὸ μηδέτερον τούτων ἐκεῖσε ἀφῖχθαι 0 1 ·
τὰ δὲ ἐνθάδε  μοι  συμβεβηκότα δοκεῖ μοι ὑμῖν ἱκανὰ γενέσθαι ἂν τεκμήρια , ὅτι ἅπαντες οἱ κατὰ τὴν δόσιν τῶν Νικοστράτου ἀμφισβητοῦντες ἐξαπατῆσαι ὑμᾶς βούλονται .
πρῶτον μὲν οὖν , ὦ ἄνδρες , περὶ τῆς τῶν ὀνομάτων ἐπιγραφῆς ἄξιόν ἐστιν ἐξετάσαι , καὶ σκέψασθαι ὁπότεροι ἁπλούστερον καὶ κατὰ φύσιν μᾶλλον τὰς λήξεις ἐποιήσαντο .
ἅγνων μὲν γὰρ οὑτοσὶ καὶ Ἁγνόθεος Θρασυμάχου ἐπεγράψαντο τὸν Νικόστρατον , καὶ ἑαυτοὺς ἐκείνῳ ἀνεψιοὺς ἀποφαίνουσι , καὶ τούτων μάρτυρας παρέχονται ·
χαριάδης δὲ καὶ οἱ συνδικοῦντες αὐτῷ Σμίκρου μὲν πατρὸς εἶναί φασι τὸν Νικόστρατον , ἀμφισβητοῦσι δὲ τοῦ Θρασυμάχου ὑοῦ κλήρου .
καὶ οἵδε μὲν οὐδὲν προσποιοῦνται ἐκείνου τοῦ ὀνόματος οὔ τε γιγνώσκειν οὔ τε προσήκειν αὑτοῖς ·
φασὶ μὲν οὖν εἶναι Θρασυμάχου Νικόστρατον , τούτου δὲ ὁμοίως τῆς οὐσίας ἀμφισβητοῦσι .
καὶ εἰ μὲν τὸ ὄνομα πατρόθεν τὸ αὐτὸ ὡμολόγουν εἶναι τοῦ Νικοστράτου , περὶ δὲ τοῦ κλήρου μόνου διεφέροντο , οὐδὲν ἂν ἔδει ὑμᾶς σκέψασθαι ἀλλ 〈 ἢ 〉 εἴ τι διέθετο ἐκεῖνος ὁ Νικόστρατος , ὃν ἀμφότεροι ὡμολόγουν ·
νῦν δὲ πῶς οἷόν τε τῷ ἀνδρὶ δύο πατέρας ἐπιγράψασθαι 0 ;
τοῦτο γὰρ Χαριάδης πεποίηκεν ·
αὐτός τε γὰρ ἔλαχε 〈 τῶν 〉 τοῦ Σμίκρου Νικοστράτου , τούτοις τε 〈 τῶν 〉 τοῦ Θρασυμάχου λαχοῦσι παρακατέβαλεν ὡς τὸν αὐτὸν ὄντα .
ἔστι μὲν οὖν ἅπαντα ταῦτα ἐπήρεια καὶ παρασκευή .
ἡγοῦνται γὰρ τούτους , ἁπλοῦ μὲν ὄντος τοῦ πράγματος καὶ μηδεμιᾶς αὐτοῖς ταραχῆς ἐγγιγνομένης , οὐ χαλεπῶς ἐπιδείξειν ὅτι οὐδὲν Νικόστρατος διέθετο ·
ἐὰν δὲ μὴ τὸν πατέρα τὸν αὐτὸν εἶναι φῶσι , τοῦ δὲ κλήρου μηδὲν ἧττον ἀμφισβητῶσιν , ἀκριβῶς ἴσασιν ὅτι πλείονι λόγῳ εἰπεῖν τουτουσὶ δεήσει ὡς Νικόστρατος Θρασυμάχου ἦν ἢ ὡς οὐδὲν διέθετο 0 .
ἔτι δὲ καὶ ὁμολογοῦντες Θρασυμάχου μὲν εἶναι τὸν Νικόστρατον οὐκ ἂν εἶχον ἐξελέγξαι τούσδε ὡς οὐκ εἰσὶν ἐκείνῳ ἀνεψιοί ·
ἄλλον δὲ πατέρα τῷ τεθνεῶτι κατασκευάζοντες οὐ μόνον περὶ τῶν διαθηκῶν ἀλλὰ καὶ περὶ τοῦ γένους λόγον ἐμβεβλήκασιν .
οὐκ ἐκ τούτων δὲ μόνον γνοίητ ἂν ὅτι ἀλλότριοί τινες εἰσιν οἱ ταῦτα ἐπὶ τουτουσὶ ἐπάγοντες , ἀλλὰ καὶ ἐκ τῶν κατ ἀρχὰς γεγενημένων .
τίς γὰρ οὐκ ἀπεκείρατο , ἐπειδὴ τὼ δύο ταλάντω ἐξ Ἀκῆς ἠλθέτην ;
ἢ τίς οὐ μέλαν ἱμάτιον ἐφόρησεν , ὡς διὰ τὸ πένθος κληρονομήσων τῆς οὐσίας ;
ἢ πόσοι συγγενεῖς καὶ ὑεῖς κατὰ δόσιν προσεποιήσαντο τῶν Νικοστράτου ;
δημοσθένης μέν γε ἀδελφιδοῦς ἔφη αὐτῷ εἶναι , ἐπειδὴ δ ἐξηλέγχθη ὑπὸ τούτων , ἀπέστη ·
τήλεφος δὲ δοῦναι αὑτῷ Νικόστρατον ἅπαντα τὰ ἑαυτοῦ 0 .
καὶ οὗτος οὐ πολλῷ ὕστερον ἐπαύσατο .
ἀμεινιάδης δὲ ὑὸν αὐτῷ πρὸς τὸν ἄρχοντα ἧκεν ἄγων οὐ δὲ τριετῆ γεγονότα , καὶ ταῦτ οὐκ ἐπιδεδημηκότος τοῦ Νικοστράτου ἕνδεκα ἐτῶν Ἀθήνησι .
πύρρος δὲ ὁ Λαμπτρεὺς τῇ μὲν Ἀθηνᾷ ἔφη τὰ χρήματα ὑπὸ Νικοστράτου καθιερῶσθαι , αὐτῷ δ ὑπ αὐτοῦ ἐκείνου δεδόσθαι .
κτησίας δ ὁ Βησαιεὺς καὶ Κραναὸς τὸ μὲν πρῶτον δίκην ἔφασαν τοῦ Νικοστράτου ταλάντου καταδεδικάσθαι , ἐπειδὴ δ οὐκ εἶχον τοῦτο ἀποδεῖξαι , ἀπελεύθερον αὐτὸν ἑαυτῶν προσεποιήσαντο εἶναι ·
καὶ οὐ δ οὗτοι ἃ ἔλεγον ἀπέδειξαν .
καὶ οἱ μὲν εὐθὺς κατὰ τὰ πρῶτα ἐπὶ τὰ Νικοστράτου ᾁξαντες οὗτοί εἰσι ·
χαριάδης δὲ τότε μὲν οὐδαμοῦ ἠμφισβήτησεν , ὕστερον δὲ οὐ μόνον αὐτὸς 〈 αὑτὸν 〉 ἀλλὰ καὶ τὸ ἐκ τῆς ἑταίρας παιδίον εἰσποιῶν ἦλθε .
τ αὐτὸ δ ἦν αὐτῷ ὡς ἢ τῶν χρημάτων κληρονομήσοντι ἢ τὸ παιδίον ἀστὸν ποιήσοντι 0 .
αἰσθόμενος δὲ καὶ οὗτος ὅτι περὶ τοῦ γένους ἐλεγχθήσοιτο , τὴν μὲν τοῦ παιδίου ἀμφισβήτησιν παρέλυσεν , ἑαυτῷ δὲ κατὰ δόσιν παρακατέβαλεν .
ἐχρῆν μὲν οὖν , ὦ ἄνδρες , ὅστις κατὰ δόσιν χρημάτων ἀμφισβητῶν ἡττηθείη , μὴ κατὰ τὸ τέλος ζημιοῦσθαι , ἀλλ ἐφ ὅσα περ ληψόμενος ᾔει , τοσαῦτα τῇ πόλει ἀποτίνειν ·
οὕτω γὰρ 〈 ἂν 〉 οὔ θ οἱ νόμοι κατεφρονοῦντο οὔ τε τὰ γένη ὑβρίζετο , πρὸ δὲ τούτων οὐ δ ἂν τῶν τεθνεώτων οὐδεὶς κατεψεύδετο .
ἐπειδὴ δὲ ἅπασι καὶ τῶν ἀλλοτρίων ἁπάντων , καθ ὅ τι ἄν τις βούληται , ἀμφισβητεῖν ἔξεστιν , ὑμᾶς χρὴ περὶ αὐτῶν ὡς οἷόν τ ἀκριβέστατα ἐξετάζειν καὶ μηδὲν εἰς ὅσον δύνασθε παραλείπειν 0 .
ἐν μόναις δὲ ταῖς τῶν κλήρων εἰσαγωγαῖς δοκεῖ μοι προσήκειν τεκμηρίοις μᾶλλον ἢ μάρτυσι πιστεύειν 0 .
περὶ μὲν γὰρ τῶν ἄλλων συμβολαίων οὐ πάνυ χαλεπὸν τοὺς τὰ ψευδῆ μαρτυροῦντας ἐλέγχειν 0 ·
ζῶντος γὰρ καὶ παρόντος τοῦ πράξαντος καταμαρτυροῦσι ·
περὶ δὲ τῶν διαθηκῶν πῶς ἄν τις γνοίη τοὺς μὴ τ ἀληθῆ λέγοντας , εἰ μὴ πάνυ μεγάλα τὰ διαφέροντα εἴη , αὐτοῦ μὲν καθ οὗ μαρτυροῦσι τεθνεῶτος , τῶν δὲ συγγενῶν μηδὲν τῶν πεπραγμένων εἰδότων , τοῦ δὲ ἐλέγχου μηδαμῶς ἀκριβοῦς γιγνομένου ;
ἔτι δέ , ὦ ἄνδρες , καὶ τῶν διατιθεμένων οἱ πολλοὶ οὐ δὲ λέγουσι τοῖς παραγιγνομένοις ὅ τι διατίθενται , ἀλλ αὐτοῦ μόνου , τοῦ καταλιπεῖν διαθήκας , μάρτυρας παρίστανται , τοῦ δὲ συμβαίνοντός ἐστι καὶ γραμματεῖον ἀλλαγῆναι καὶ τ ἀναντία ταῖς τοῦ τεθνεῶτος διαθήκαις μεταγραφῆναι ·
οὐδὲν γὰρ μᾶλλον οἱ μάρτυρες εἴσονται , εἰ ἐφ αἷς ἐκλήθησαν διαθήκαις , αὗται ἀποφαίνονται .
ὁπότε δὲ καὶ τοὺς ὁμολογουμένως παραγενομένους οἷόν τ ἐστὶν ἐξαπατῆσαι , πῶς οὐκ ἂν ὑμᾶς γε τοὺς μηδὲν τοῦ πράγματος εἰδότας πολὺ  μᾶλλον  ἑτοιμότερόν τις παρακρούσασθαι ἐγχειρήσειεν ;
ἀλλὰ μὴν καὶ ὁ νόμος , ὦ ἄνδρες , οὐκ ἐάν τις διαθῆται μόνον , κυρίας εἶναι κελεύει τὰς διαθήκας , ἀλλὰ ἐὰν εὖ φρονῶν .
σκεπτέον δὴ ὑμῖν πρῶτον μὲν εἰ ἐποιήσατο τὰς διαθήκας , ἔπειτα εἰ μὴ παρανοῶν διέθετο .
ἀντιλεγόντων δ ἡμῶν μη δὲ τὸ παράπαν γενέσθαι τὰς διαθήκας , ἐκ τίνος ἂν τρόπου , εἴ τις παρανοῶν διέθετο , γνοίητε , πρὶν περὶ αὐτοῦ τοῦ διαθέσθαι πιστεῦσαι ;
τοὺς μὲν οὖν κατὰ τὴν δόσιν ἀμφισβητοῦντας ὁρᾶτε ὅσον ἔργον ἐστὶν αἰσθέσθαι εἰ ἀληθῆ λέγουσι , τοὺς δὲ κατὰ τὸ γένος πρῶτον μὲν οὐδὲν δεῖ μάρτυρας παρασχέσθαι ὡς αὑτῶν ἐστιν ὁ κλῆρος  παρὰ πάντων γὰρ ὡμολόγηται τοῖς ἐγγυτάτω γένους τὰ τοῦ τελευτήσαντος γίγνεσθαι  , ἔπειτα οἱ νόμοι οὐ μόνον οἱ περὶ τῶν γενῶν ἀλλὰ καὶ οἱ περὶ τῶν δόσεων τοῖς συγγενέσι βοηθοῦσι .
δοῦναι μὲν γὰρ ὁ νόμος οὐδενὶ ἐᾷ τὰ ἑαυτοῦ , ἐὰν ὑπὸ γήρως ἢ ὑπὸ νόσου ἢ ὑπὸ τῶν ἄλλων ἃ καὶ ὑμεῖς ἴστε παρανοήσῃ ·
κατὰ δὲ τὸ γένος καὶ τὰ τοῦ ὁπωσοῦν διακειμένου ὁ ἐγγύτατα γένους ἀναμφισβητήτως λαμβάνει .
χωρὶς δὲ τούτων ταῖς μὲν διαθήκαις διὰ μαρτύρων ὑμᾶς δεῖ πιστεῦσαι , ὑφ ὧν ἔνι καὶ ἐξαπατηθῆναι  οὐ γὰρ ἂν ἦσαν ψευδομαρτυρίων ἐπισκήψεις  , τῇ δ ἀγχιστείᾳ δι ὑμῶν αὐτῶν ·
κατὰ γὰρ τοὺς νόμους οἱ συγγενεῖς ἀμφισβητοῦσιν , οὓς ὑμεῖς ἔθεσθε .
πρὸς δὲ τούτοις , ὦ ἄνδρες , εἰ μὲν οἱ κατὰ τὰς διαθήκας ἀμφισβητοῦντες ὁμολογουμένως Νικοστράτῳ ἐπιτήδειοι ὄντες ἐτύγχανον , τὸ μὲν ἀκριβὲς οὐ δ ἂν οὕτως , ὅμως μέντοι μᾶλλον εἰκὸς ἦν ἀληθεῖς εἶναι δόξειν τὰς διαθήκας ·
ἤδη γάρ τινες οὐκ εὖ διακείμενοι τοῖς συγγενέσιν ὀθνείους φίλους τῶν πάνυ σφόδρα προσηκόντων περὶ πλείονος ἐποιήσαντο ·
νῦν δὲ οὔ τε συσσίτους οὔ τε φίλους οὔ τ ἐν τάξει τῇ αὐτῇ τούτων δ ὑμῖν μάρτυρας ἁπάντων παρεσχήμεθα .
ὃ δὲ μέγιστον , καὶ μάλιστα τῆς Χαριάδου ἀναιδείας καταμαρτυρεῖ , τοῦτο σκέψασθε .
ὅπου γὰρ τὸν αὑτὸν ποιησάμενον οὔ τ ἀποθανόντα ἀνείλετο οὔ τ ἔκαυσεν οὔ τε ὠστολόγησεν , ἀλλὰ πάντα τοῖς μηδὲν προσήκουσι παρῆκε ποιῆσαι , πῶς οὐκ 〈 ἂν 〉 ἀνοσιώτατος εἴη , ὃς τῷ τεθνεῶτι μηδὲν τῶν νομιζομένων ποιήσας τῶν χρημάτων αὐτοῦ κληρονομεῖν ἀξιοῖ ;
ἀλλὰ νὴ Δία ἐπειδὴ τούτων οὐδὲν ἐποίησε , τὴν οὐσίαν τοῦ Νικοστράτου διεχείρισεν ;
ἀλλὰ καὶ ταῦτα μεμαρτύρηται ὑμῖν , καὶ τὰ πλεῖστα οὐ δ αὐτὸς ἀρνεῖται .
προφάσεις δὲ οἴομαι ἀναγκαίας ἐφ ἑκάστας τῶν πράξεων εὑρῆσθαι ·
τί γὰρ ὑπολείπεται τῷ διαρρήδην ὁμολογοῦντι ;
σαφῶς μὲν οὖν ἴστε , ὦ ἄνδρες , ὅτι οὗτοι οὐ δικαίως τῶν Νικοστράτου ἐφίενται , ἀλλὰ βούλονται μὲν ὑμᾶς ἐξαπατῆσαι , τουτουσὶ δὲ συγγενεῖς ὄντας ἐκείνου , ἃ οἱ νόμοι ἔδοσαν αὐτοῖς , ἀποστερῆσαι .
οὐ μόνος δὲ Χαριάδης τοῦτο πεποίηκεν , ἀλλὰ καὶ ἄλλοι πολλοὶ ἤδη τῶν ἐν τῇ ὑπερορίᾳ ἀποθνῃσκόντων οὐ δὲ γιγνώσκοντες ἐνίους τῆς οὐσίας ἠμφισβήτησαν ·
ἐνθυμοῦνται γὰρ ὅτι κατορθώσασι μὲν 〈 ἔσται 〉 τὰ ἀλλότρια ἔχειν , διαμαρτοῦσι δὲ μικρὸς ὁ κίνδυνος ·
μαρτυρεῖν δὲ καὶ τὰ ψευδῆ τινες ἐθέλουσιν , οἱ δ ἔλεγχοι περὶ ἀφανῶν 0 .
συνελόντι πολὺ τὸ διαφέρον κατὰ γένος ἢ κατὰ δόσιν ἀμφισβητεῖν 0 .
ἀλλ ὑμᾶς χρή , ὦ ἄνδρες , πρῶτον μὲν τὰς διαθήκας σκοπεῖν , εἰ δοκοῦσι γενέσθαι ·
τοῦτο γὰρ οἵ τε νόμοι 〈 ὑφ 〉 ηγοῦνται καὶ δικαιότατόν ἐστι .
μὴ σαφῶς δὲ μή τ αὐτοὺς τὴν ἀλήθειαν εἰδότας , μή τε τῶν μαρτύρων τοῦ τελευτήσαντος ἐπιτηδείων ὄντων , ἀλλὰ Χαριάδου τοῦ τ ἀλλότρια βουλομένου λαβεῖν , τί ἂν εἴη δικαιότερον ἢ τοῖς συγγενέσι τὰ τοῦ συγγενοῦς ψηφίζεσθαι 0 ;
καὶ γὰρ εἴ τι οἵδε ἔπαθον , οὐδενὶ ἂν ἄλλῳ ἢ Νικοστράτῳ τὰ τούτων ἐγένετο ·
κατὰ γὰρ τὸ αὐτὸ γένος ἂν ἠμφισβήτει , ἀνεψιὸς ὢν αὐτοῖς ἐκ πατραδέλφων .
μὰ Δί ἀλλ οὐκ ἔστιν ὁ Ἅγνων οὐ δ ὁ Ἁγνόθεος τοῦ Νικοστράτου συγγενής , ὡς οἱ ἀντίδικοί φασιν , ἀλλ ἕτεροι 0 .
ἔπειτα τῷ μὲν κατὰ τὴν δόσιν τοῦ κλήρου λαχόντι μαρτυροῦσιν , αὐτοὶ δὲ κατὰ τὸ γένος οὐκ ἀμφισβητήσουσιν ;
οὐ γὰρ εἰς τοῦτό γε ἀνοίας ἥκουσιν ὥστε πιστεύσαντες ταῖς διαθήκαις οὕτω ῥᾳδίως τοσούτων χρημάτων ἀφίστανται .
ἀλλὰ μὴν καὶ ἐξ ὧν αὐτοὶ οὗτοι λέγουσι , τούσδε τοῖς συγγενέσιν αὐτοῖς ἐπιδικάσασθαι συμφέρει τῶν Νικοστράτου μᾶλλον ἢ Χαριάδην 0 .
εἰς γὰρ τὸν λοιπὸν χρόνον , εἰ μὲν οἵδε κατὰ τὸ γένος ἀμφισβητοῦντες λήψονται τὸν κλῆρον , ἐξέσται καὶ τούτοις , ὁπόταν βούλωνται , κατὰ τὸ γένος λαχοῦσιν ἐπιδεῖξαι ὑμῖν ὡς αὐτοὶ ἐγγυτέρω ἦσαν τοῦ Νικοστράτου , καὶ ὡς Σμίκρου ἦν καὶ οὐ Θρασυμάχου ·
ἐὰν δὲ Χαριάδης αὐτῶν κληρονομήσῃ , οὐκ ἔσται οὐδενὶ συγγενεῖ ἐπὶ τὰ Νικοστράτου ἐλθεῖν .
κατὰ δόσιν γὰρ ἔχοντος τοῦ ἐπιδεδικασμένου , τί φανοῦνται λέγοντες οἱ κατὰ  τὸ  γένος λαγχάνοντες ;
ὅπερ ἂν οὖν καὶ ὑμῶν ἕκαστος ἀξιώσειε , τοῦτο καὶ τουτοισὶ τοῖς νεανίσκοις βεβαιώσατε .
παρέσχοντο δ ὑμῖν μάρτυρας πρῶτον μὲν ὡς ἀνεψιοί εἰσιν ἐκ πατραδέλφων Νικοστράτου , ἔπειτα δὲ ὡς οὐδεπώποτε ἐκείνῳ διάφοροι ἦσαν , ἔτι δὲ καὶ ὡς ἔθαψαν Νικόστρατον , πρὸς δὲ τούτοις ὡς Χαριάδης οὑτοσὶ οὐδαμῶς οὔ τ ἐνθάδε οὔ τ ἐπὶ στρατεύματι ἐχρῆτο Νικοστράτῳ , ἔτι δὲ καὶ τὴν κοινωνίαν , ᾗ μάλισθ οὗτος ἰσχυρίζεται , ψευδῆ οὖσαν 0 .
καὶ ἄνευ τούτων , ὦ ἄνδρες , ἄξιον ὑμῖν ἐξετάσαι ἑκατέρους αὐτῶν οἷοί εἰσι 0 .
θράσιππος μὲν γὰρ ὁ Ἅγνωνος καὶ Ἁγνοθέου πατὴρ ἤδη τι καὶ ἐλῃτούργησεν ὑμῖν καὶ εἰσήνεγκε , καὶ ἄλλως σπουδαῖος ἦν πολίτης ·
αὐτοὶ δὲ οὗτοι οὔ τε ἀποδεδημήκασιν οὐδαμοῖ πώποτε , ὅποι ἂν μὴ ὑμεῖς προστάξητε , οὔ τ ἐνθάδε μένοντες ἄχρηστοί εἰσι τῇ πόλει , ἀλλὰ καὶ στρατεύονται καὶ εἰσφέρουσι καὶ τ ἆλλα πάντα ποιοῦσι τὰ προσταττόμενα καὶ αὑτούς  ὡς πάντες ἴσασι  κοσμίους παρέχουσιν , ὥστε πολὺ μᾶλλον τούτους προσήκει κατὰ δόσιν τῶν χρημάτων τῶν Νικοστράτου ἢ Χαριάδην ἀμφισβητεῖν 0 .
οὗτος γάρ , ὅτ ἐπεδήμει ἐνθάδε , πρῶτον μὲν εἰς τὸ δεσμωτήριον ὡς κλέπτης ὢν ἐπ αὐτοφώρῳ ἀπήχθη , τότε δὲ ἀφεθεὶς μεθ ἑτέρων τινῶν ὑπὸ τῶν ἕνδεκα , οὓς δημοσίᾳ ἅπαντας ὑμεῖς ἀπεκτείνατε , πάλιν ἀπογραφεὶς εἰς τὴν βουλὴν κακουργῶν , ὑποχωρῶν ᾤχετο καὶ οὐχ ὑπήκουσεν , ἀλλ ἀπ ἐκείνου ἑπτακαίδεκα ἐτῶν Ἀθήναζε οὐκ ἀφίκετο , πλὴν ἐπειδὴ Νικόστρατος ἀπέθανε .
καὶ ὑπὲρ μὲν ὑμῶν οὔ τε στρατείαν οὐδεμίαν ἐστράτευται οὔ τε εἰσφορὰν οὐδεμίαν εἰσενήνοχε , πλὴν εἴ τι ἄρα ἐξ ὅτου τῶν Νικοστράτου ἠμφισβήτησεν , οὔ τ ἄλλ οὐδὲν ὑμῖν λελῃτούργηκεν .
ἔπειτα τοιοῦτος ὢν οὐκ ἀγαπᾷ εἰ μὴ τῶν ἡμαρτημένων δίκην δώσει , ἀλλὰ καὶ τῶν ἀλλοτρίων ἀμφισβητεῖ .
εἰ μὲν οὖν οἵδε φιλοπράγμονες ἢ ἄλλοις ὅμοιοι πολίταις ἦσαν , ἴσως ἂν οὐ περὶ τῶν Νικοστράτου χρημάτων ἠμφισβήτει , ἀλλ ὑπὲρ τοῦ σώματος ἠγωνίζετο ·
νῦν δ , ὦ ἄνδρες δικασταί , τοῦτον μὲν ἄλλος , ἐάν τις βούληται , τιμωρήσεται , τουτοισὶ δ ὑμεῖς βοηθήσατε , καὶ μὴ περὶ πλείονος ποιήσησθε τοὺς ἀδίκως τ ἀλλότρια ἔχειν βουλομένους ἢ τοὺς γένει τῷ τεθνεῶτι προσήκοντας καὶ χωρὶς τούτων ἤδη τι ἐκεῖνον εὐεργετηκότας , ἀλλὰ καὶ τῶν νόμων ἀναμνησθέντες καὶ τῶν ὅρκων οὓς ὠμόσατε , πρὸς δὲ τούτοις καὶ τῶν μαρτυριῶν ἃς ἡμεῖς παρεσχήμεθα , τὰ δίκαια ψηφίσασθε 0 .
ὑπόθεσις Δικαιογένους τελευτήσαντος ἄπαιδος ἐπὶ τέσσαρσιν ἀδελφαῖς Πρόξενος ἧκεν διαθήκην ἔχων , ἐν ᾗ Δικαιογένης ὁ τελευτήσας τὸν υἱὸν αὐτοῦ , τοῦ Προξένου , Δικαιογένην υἱὸν θετὸν ἐποιήσατο ἐπὶ τῷ τρίτῳ μέρει τῆς οὐσίας .
τοῦτον δὲ τὸν τρόπον διανειμαμένων αὐτῶν τὴν ὅλην οὐσίαν , τελευταῖον ἦλθεν ὁ υἱὸς Προξένου Δικαιογένης φάσκων ἐπὶ ὅλῃ τῇ οὐσίᾳ γεγονέναι υἱός , καὶ νικήσας ἀνέλαβε καὶ τὰ δύο μέρη τῶν ἀδελφῶν τοῦ τελευτήσαντος .
ὕστερον πάλιν οἱ παῖδες τῶν ἀδελφῶν δικασάμενοι πρὸς Δικαιογένην ἐνίκησαν , καὶ συνέθετο Δικαιογένης ἀποδοῦναι πάλιν τὰ δύο μέρη αὐτοῖς καθαρὰ καὶ ἀνέπαφα , ἐγγυησαμένου ταῦτα Λεωχάρους .
νῦν δὲ ἀρνουμένων τὰ δόξαντα τῶν περὶ Δικαιογένην καὶ Λεωχάρην , ἐγκαλοῦσιν οἱ παῖδες τῶν ἀδελφῶν περὶ τῶν δύο μερῶν τῷ μὲν ὡς συνθεμένῳ , τῷ δὲ ὡς ἐγγυητῇ 0 1 .
ἡ στάσις στοχασμός 0 ·
ἀρνοῦνται γάρ .
ὠιόμεθα μέν , ὦ ἄνδρες , περὶ ὧν διεφερόμεθα πρὸς Δικαιογένην , τὰ ὡμολογημένα ἐπὶ τοῦ δικαστηρίου κύρια ἡμῖν ἔσεσθαι ·
ἀποστάντος γὰρ Δικαιογένους τοῖν δυοῖν μεροῖν τοῦ κλήρου , καὶ ἐγγυητὰς καταστήσαντος ἦ μὴν παραδώσειν ἡμῖν ταῦτα τὰ μέρη ἀναμφισβήτητα , ἀφήκαμεν ἀλλήλους τῶν ἐγκλημάτων ·
ἐπειδὴ δέ , ὦ ἄνδρες , οὐ ποιεῖ Δικαιογένης ἃ ὡμολόγησε , δικαζόμεθα Λεωχάρει ἐγγυητῇ γενομένῳ Δικαιογένους , ὥσπερ ἀντωμόσαμεν .
καί μοι ἀνάγνωθι τὴν ἀντωμοσίαν .
ἀντωμοσία ὡς τοίνυν ἀληθῆ ἀντωμόσαμεν , Κηφισόδοτος οὑτοσὶ οἶδε , καὶ μάρτυρας ὑμῖν παρεξόμεθα πρῶτον μὲν ὡς ἀπέστη Δικαιογένης ἡμῖν τοῖν δυοῖν μεροῖν τοῦ κλήρου , εἶτα ὡς ἠγγυήσατο Λεωχάρης .
καί μοι ἀνάγνωθι τὴν μαρτυρίαν .
μαρτυρία τῶν μὲν μαρτύρων ἀκηκόατε , καὶ ὡς οὐ τ ἀληθῆ μεμαρτυρήκασιν , οὐ δ ἂν αὐτὸν οἶμαι Λεωχάρην εἰπεῖν ·
ἴσως δὲ ἐπ ἐκεῖνον τρέψεται τὸν λόγον , ὡς Δικαιογένης τε ἃ ἡμῖν ὡμολόγησεν ἅπαντα πεποίηκε , καὶ αὐτὸς τὴν ἐξεγγύην ὅτι ἀπέδωκεν 0 .
εἰ οὖν ταῦτ ἐρεῖ , ψεύσεται καὶ ῥᾳδίως ἐλεγχθήσεται .
ἀναγνώσεται γὰρ ὑμῖν ὅσα κατέλιπε Δικαιογένης ὁ Μενεξένου ἐν τῷ κλήρῳ καὶ τὰ χρήματα ἃ ἔλαβεν .
〈 Ἀπογραφή 〉 ταῦτα εἰ μὲν μή φασι Δικαιογένην τὸν ἡμέτερον θεῖον ζῶντα κεκτῆσθαι καὶ ἀποθνήσκοντα ἡμῖν δοῦναι , ἀποδειξάτωσαν ·
εἰ δὲ καὶ ἐκεῖνον καταλιπεῖν καὶ ἡμᾶς κεκομίσθαι , μαρτυρησάτω τις αὐτοῖς .
ὅτι μὲν γὰρ Δικαιογένης ὡμολόγει παραδώσειν ἡμῖν ὧν κατέλιπεν ὁ Μενεξένου τὰ δύο μέρη , ἡμεῖς μάρτυρας παρεχόμεθα , καὶ ὅτι Λεωχάρης ἠγγυήσατο αὐτὸν ταῦτα ποιήσειν ·
καὶ γὰρ δικαζόμεθα διὰ τοῦτο , καὶ ταῦτα ἀντωμόσαμεν .
ἀντωμοσία εἰ μὲν τοίνυν , ὦ ἄνδρες , περὶ τούτων ἔμελλον ἀπολογήσεσθαι μόνον Λεωχάρης ἢ Δικαιογένης , ἤρκει ἄν μοι τὰ εἰρημένα ·
ἐπειδὴ δὲ παρεσκευασμένοι εἰσὶν ἐξ ἀρχῆς περὶ 〈 τοῦ 〉 κλήρου λέγειν , βούλομαι ὑμᾶς καὶ παρ ἐμοῦ τὰ πραχθέντα πυθέσθαι , ἵνα εἰδότες τ ἀληθῆ , ὅ τι ἂν δοκῇ ὑμῖν , ψηφίσησθε , ἀλλὰ μὴ ἐξηπατημένοι .
μενεξένῳ γὰρ τῷ ἡμετέρῳ πάππῳ ἐγένετο ὑὸς μὲν εἷς , Δικαιογένης , θυγατέρες δὲ τέτταρες , ὧν ἔλαβε μίαν μὲν Πολυάρατος ὁ πατὴρ ὁ ἐμός , ἄλλην δὲ Δημοκλῆς ὁ Φρεάρριος , τὴν δὲ Κηφισοφῶν ὁ Παιανιεύς 0 1 2 ·
ἡ δὲ 〈 τετάρτη 〉 Θεοπόμπῳ ἐγήματο τῷ Κηφισοδότου πατρί .
καὶ ὁ μὲν Δικαιογένης , τριήραρχος ἐκπλεύσας τῆς Παράλου , ἐτελεύτησε μαχόμενος ἐν Κνίδῳ ·
ἀποθανόντος δ αὐτοῦ ἄπαιδος διαθήκην ἀπέφηνε Πρόξενος ὁ Δικαιογένους 〈 τουδὶ 〉 πατήρ , ᾗ πιστεύσαντες οἱ ἡμέτεροι πατέρες ἐνείμαντο τὸν κλῆρον .
καὶ ἐπὶ μὲν τῷ τρίτῳ μέρει τοῦ κλήρου Δικαιογένης ὅδε τῷ Μενεξένου Δικαιογένει , ἡμετέρῳ δὲ θείῳ , ὑὸς ἐγίγνετο ποιητός ·
τῶν δὲ λοιπῶν ἑκάστη τὸ μέρος ἐπεδικάσατο τῶν Μενεξένου θυγατέρων .
ὧν ἐγὼ τοὺς τότε παρόντας ὑμῖν μάρτυρας παρέξομαι .
〈 Μάρτυρες 〉 ἐπειδὴ δὲ ἐνείμαντο τὸν κλῆρον , ὀμόσαντες μὴ παραβήσεσθαι τὰ ὡμολογημένα , ἐκέκτητο ἕκαστος δώδεκα ἔτη ἃ ἔλαχε ·
καὶ ἐν τοσούτῳ χρόνῳ οὐσῶν δικῶν οὐδεὶς αὐτῶν ἠξίωσε τὰ πεπραγμένα εἰπεῖν ἀδίκως πεπρᾶχθαι , πρὶν δυστυχησάσης τῆς πόλεως καὶ στάσεως γενομένης Δικαιογένης οὑτοσὶ πεισθεὶς ὑπὸ Μέλανος τοῦ Αἰγυπτίου , ᾧ περ καὶ τ ἆλλα ἐπείθετο , ἠμφισβήτει ἡμῖν ἅπαντος τοῦ κλήρου , φάσκων ἐφ ὅλῃ ποιηθῆναι ὑὸς ὑπὸ τοῦ θείου τοῦ ἡμετέρου .
ἡμεῖς μὲν οὖν μαίνεσθαι αὐτὸν ἡγούμεθα τῇ λήξει , οὐκ ἄν ποτε οἰόμενοι τὸν αὐτὸν ἄνδρα τοτὲ μὲν φάσκοντα ἐπὶ τῷ τρίτῳ μέρει ποιηθῆναι τοτὲ δ ἐφ ἅπαντι τῷ κλήρῳ δόξαι τ ἀληθὲς λέγειν ὑμῖν ·
εἰς δὲ τὸ δικαστήριον εἰσελθόντες καὶ πολλῷ πλείω καὶ δικαιότερα λέγοντες ἠδικήθημεν , οὐχ ὑπὸ τῶν δικαστῶν ἀλλ ὑπὸ Μέλανος τοῦ Αἰγυπτίου καὶ τῶν ἐκείνου φίλων , οἳ διὰ τὰς τῆς πόλεως συμφορὰς ἐξουσίαν σφίσιν αὐτοῖς ἡγοῦντο εἶναι κεκτῆσθαί τε τ ἀλλότρια καὶ τὰ ψευδῆ ἀλλήλοις μαρτυρεῖν ·
ὑπὸ δὲ τῶν τὰ τοιαῦτα ποιούντων ἐξηπατήθησαν οἱ δικασταί .
καὶ ἡμεῖς μὲν καταψευδομαρτυρηθέντες ἀπωλέσαμεν τὰ ὄντα ·
καὶ γὰρ ὁ πατὴρ οὐ πολλῷ χρόνῳ ὕστερον μετὰ τὴν δίκην ἐτελεύτησε , πρὶν ἐπεξελθεῖν οἷς ἐπεσκήψατο τῶν μαρτύρων ·
δικαιογένης δὲ πρὸς ἡμᾶς ὡς ἐβούλετο ἀγωνισάμενος τῇ αὐτῇ ἡμέρᾳ ἐξήλασε μὲν τὴν Κηφισοφῶντος τοῦ Παιανιέως θυγατέρα ἐκ τοῦ μέρους , ἀδελφιδῆν οὖσαν Δικαιογένους τοῦ καταλιπόντος τὰ χρήματα , ἀφείλετο δὲ τὴν Δημοκλέους γενομένην γυναῖκα , ἃ Δικαιογένης ἀδελφὸς ὢν ἔδωκεν , ἀφείλετο 〈 δὲ 〉 καὶ τὴν Κηφισοδότου μητέρα καὶ αὐτὸν τοῦτον ἅπαντα .
καὶ γὰρ τούτων  τε  ἅμα καὶ ἐπίτροπος καὶ κύριος καὶ ἀντίδικος ἦν , καὶ οὐ δὲ κατὰ τὸ ἐλάχιστον μέρος τῆς οἰκειότητος ἐλέου παρ αὐτοῦ ἔτυχον , ἀλλ ὀρφανοὶ καὶ ἔρημοι καὶ πένητες γενόμενοι πάντων καὶ τῶν καθ ἡμέραν ἐπιτηδείων ἦσαν ἐνδεεῖς .
οὕτως αὐτοὺς Δικαιογένης οὑτοσὶ ἐγγυτάτω ὢν γένους ἐπετρόπευεν ·
ὅς γε , ἃ μὲν ὁ πατὴρ αὐτοῖς Θεόπομπος κατέλιπε , τοῖς τούτων ἐχθροῖς παρέδωκεν , ἃ δὲ ὁ πρὸς μητρὸς θεῖος καὶ ὁ πάππος αὐτοῖς ἔδωκεν , αὐτὸς ἀφείλετο πρὸ δίκης .
καὶ ὃ πάντων δεινότατον , τὴν οἰκίαν αὐτῶν τὴν πατρῴαν , παίδων ὄντων τούτων , πριάμενος καὶ κατασκάψας  τὸν  κῆπον ἐποιήσατο πρὸς τῇ αὑτοῦ οἰκίᾳ τῇ ἐν ἄστει 0 .
καὶ λαμβάνων μίσθωσιν ὀγδοήκοντα μνᾶς ἐκ τῶν Δικαιογένους τοῦ ἡμετέρου θείου χρημάτων , τὸν ἐκείνου ἀδελφιδοῦν Κηφισόδοτον τῷ ἑαυτοῦ ἀδελφῷ Ἁρμοδίῳ συνέπεμψεν εἰς Κόρινθον ἀντ ἀκολούθου ·
εἰς τοῦτο ὕβρεως καὶ μιαρίας ἀφίκετο .
καὶ πρὸς τοῖς ἄλλοις κακοῖς ὀνειδίζει καὶ ἐγκαλεῖ αὐτῷ ὅτι ἐμβάδας καὶ τρίβωνα φορεῖ , ὥσπερ ἀδικούμενός τι εἰ ἐμβάδας Κηφισόδοτος φορεῖ , ἀλλ οὐκ ἀδικῶν ὅτι ἀφελόμενος αὐτὸν τὰ ὄντα πένητα πεποίηκεν .
ἀλλὰ περὶ μὲν τούτων τοσαῦτά μοι εἰρήσθω ·
πάλιν δ ἐπάνειμι ὅθεν ἀπέλιπον .
μενέξενος γὰρ ὁ Κηφισοφῶντος ὑός , ἀνεψιὸς ὢν Κηφισοδότῳ τουτῳὶ καὶ ἐμοί , καὶ προσῆκον αὐτῷ τοῦ κλήρου μέρος ὅσον περ ἐμοί , ἐπεξῄει τοῖς καταμαρτυρήσασιν ἡμῶν καὶ ἐκείνου τὰ ψευδῆ , καὶ Λύκωνα , ὅν περ εἰσήγαγε πρῶτον εἰς τὸ δικαστήριον , τοῦτον εἷλεν 0 ·
ὃς ἐμαρτύρησε Δικαιογένην ποιηθῆναι τὸν νῦν ὄντα ὑπὸ τοῦ θείου τοῦ ἡμετέρου ὑὸν ἐπὶ παντὶ τῷ κλήρῳ .
μαρτυρήσας δὲ ταῦτα ἑάλω ψευδομαρτυρίων .
ἐπειδὴ δὲ Δικαιογένης , ὦ ἄνδρες , οὐκέτι ὑμᾶς δύναται ἐξαπατᾶν , πείθει Μενέξενον τὸν ὑπὲρ ἡμῶν τε καὶ ὑπὲρ αὑτοῦ πράττοντα , ἃ ἐγὼ αἰσχυνόμενος ἀναγκάζομαι διὰ τὴν ἐκείνου πονηρίαν λέγειν ,   τί ποιῆσαι ;
κομισάμενον αὐτὸν μέρος ἐκ τοῦ κλήρου ὅ τι ἐγίγνετο , ἡμᾶς μὲν ὑπὲρ ὧν ἔπραττε προδοῦναι , τοὺς δὲ μήπω ἑαλωκότας τῶν μαρτύρων ἀφεῖναι .
καὶ ἡμεῖς μὲν ταῦτα ὑπὸ τῶν φίλων καὶ τῶν ἐχθρῶν παθόντες εἴχομεν ἡσυχίαν .
τούτων δ ὑμῖν μάρτυρας παρέξομαι .
μάρτυρες ὁ μὲν τοίνυν Μενέξενος παθὼν ἄξια τῶν ἑαυτοῦ τρόπων ἠπατήθη ὑπὸ τοῦ Δικαιογένους ·
ἀφεὶς γὰρ τοὺς μάρτυρας καὶ ἡμᾶς προδούς , ὧν ἕνεκα ταῦτ ἔπραξεν οὐκ ἐκομίσατο .
ἀδικηθεὶς δὲ ὑπὸ Δικαιογένους μεθ ἡμῶν πάλιν ἔπραττεν .
ἡμεῖς δὲ καθηγούμενοι οὐκέτι προσήκειν Δικαιογένει ἔχειν τῶν ἐκ τοῦ κλήρου μέρος οὐδέν , ἐπειδὴ οἱ μάρτυρες ἑάλωσαν , ἀμφισβητοῦμεν αὐτῷ ἅπαντος τοῦ οἴκου κατ ἀγχιστείαν .
καὶ ὅτι ἡμεῖς τε ὀρθῶς ἐγνώκαμεν καὶ οὐδὲν ἔτι προσήκει Δικαιογένει τοῦ κλήρου , ῥᾳδίως διδάξω .
δύο γὰρ διαθῆκαι 〈 ἀπ 〉 εφάνησαν , ἡ μὲν πάλαι , ἡ δὲ πολλῷ ὕστερον 0 ·
καὶ κατὰ μὲν τὴν παλαιάν , ἣν ἀπέφηνε Πρόξενος ὁ Δικαιογένους τουτουὶ πατήρ , ἐπὶ τῷ τρίτῳ μέρει τοῦ κλήρου ἐγίγνετο τῷ θείῳ τῷ ἡμετέρῳ ὑὸς ποιητός , καθ ἣν δ αὐτὸς ἀπέφηνε Δικαιογένης , ἐπὶ παντὶ τῷ οἴκῳ .
τούτοιν δὲ τοῖν διαθήκαιν ἣν μὲν Πρόξενος ἀπέφηνε , Δικαιογένης ἔπεισε τοὺς δικαστὰς ὡς οὐκ ἀληθὴς εἴη ·
ἣν δὲ Δικαιογένης ἀπέφηνεν , οἱ μαρτυρήσαντες αὐτὴν τὸν θεῖον τὸν ἡμέτερον διαθέσθαι ἑάλωσαν ψευδομαρτυρίων .
ἀμφοῖν δὲ τοῖν διαθήκαιν ἀκύροιν γιγνομέναιν , καὶ ἑτέρας μηδεμιᾶς ὁμολογουμένης εἶναι , κατὰ δόσιν μὲν οὐδενὶ προσῆκε τοῦ κλήρου , κατ ἀγχιστείαν δὲ ταῖς Δικαιογένους τοῦ ἀποθανόντος ἀδελφαῖς , ὧν εἰσιν αἱ ἡμέτεραι μητέρες 0 .
διὰ δὲ ταῦτα ἔδοξέ τε ἡμῖν λαχεῖν τοῦ κλήρου κατ ἀγχιστείαν , καὶ ἐλάχομεν τοῦ μέρους ἕκαστος .
μελλόντων δ ἡμῶν ἀντόμνυσθαι διεμαρτύρησε Λεωχάρης οὑτοσὶ μὴ ἐπίδικον εἶναι τὸν κλῆρον ἡμῖν .
ἐπισκηψαμένων δ ἡμῶν ἡ μὲν λῆξις τοῦ κλήρου διεγράφη , ἡ δὲ τῶν ψευδομαρτυρίων δίκη εἰσῄει .
ἐν δὲ τῷ δικαστηρίῳ πάντα μὲν ἡμῶν εἰπόντων ἅ περ νυνί , πολλὰ δὲ Λεωχάρους ἀνταπολογησαμένου , ἔγνωσαν τὰ ψευδῆ μαρτυρῆσαι Λεωχάρην οἱ δικασταί 0 .
ἐπειδὴ δὲ τοῦτο φανερὸν ἐγένετο ἐξαιρεθεισῶν τῶν ψήφων , ἃ μὲν τῶν δικαστῶν καὶ ἡμῶν ἐδεήθη Λεωχάρης ἢ ὅσα ἡμῖν ἐξεγένετο διαπράξασθαι τότε , οὐκ οἶδ ὅ τι δεῖ λέγειν , ἃ δὲ ὡμολογήθη ἡμῖν , ταῦτα ἀκούσατε .
συγχωρούντων γὰρ ἡμῶν τῷ ἄρχοντι μὴ συναριθμεῖν ἀλλὰ συγχέαι τὰς ψήφους , ἀφίστατο μὲν Δικαιογένης τοῖν δυοῖν μεροῖν τοῦ κλήρου ταῖς Δικαιογένους ἀδελφαῖς , καὶ ὡμολόγει ἀναμφισβήτητα παραδώσειν ἡμῖν ταῦτα τὰ μέρη ·
καὶ ταῦτα ἠγγυᾶτο αὐτὸν Λεωχάρης οὑτοσὶ ἃ ὡμολόγει ποιήσειν , οὐ μόνος ἀλλὰ καὶ Μνησιπτόλεμος ὁ Πλωθειεύς .
καὶ τούτων ὑμῖν τοὺς μάρτυρας παρέξομαι .
μάρτυρες ἡμεῖς τοίνυν ταῦτα παθόντες ὑπὸ Λεωχάρους , καὶ ἐγγενόμενον ἡμῖν αὐτὸν ἐπειδὴ εἵλομεν τῶν ψευδομαρτυρίων ἀτιμῶσαι , οὐκ ἐβουλήθημεν , ἀλλ ἐξήρκεσε τὰ ἡμέτερα ἡμῖν κομισαμένοις ἀπηλλάχθαι .
τοιοῦτοι δὲ γενόμενοι περὶ Λεωχάρην καὶ Δικαιογένην ἐξηπατήθημεν ὑπ αὐτῶν , ὦ ἄνδρες ·
οὔ τε γὰρ Δικαιογένης τὰ δύο μέρη ἡμῖν τοῦ κλήρου παρέδωκεν , ὁμολογήσας ἐπὶ τοῦ δικαστηρίου , οὔ τε Λεωχάρης ὁμολογεῖ ἐγγυήσασθαι αὐτὸν τότε .
καίτοι εἰ μὴ ἐναντίον μὲν τῶν δικαστῶν , πεντακοσίων ὄντων , ἐναντίον δὲ τῶν περιεστηκότων ἠγγυᾶτο , οὐκ οἶδ ὅ τι ἂν ἐποίησεν .
ὡς μὲν τοίνυν περιφανῶς ψεύδονται , μάρτυρας ὑμῖν παρεχόμεθα τοὺς παρόντας , ὅτε Δικαιογένης μὲν ἀφίστατο τοῖν δυοῖν μεροῖν τοῦ κλήρου καὶ ὡμολόγει ἀναμφισβήτητα παραδώσειν ταῖς Δικαιογένους ἀδελφαῖς , Λεωχάρης δὲ ἠγγυᾶτο αὐτὸν ἃ ὡμολόγησε καὶ ποιήσειν .
δεόμεθα δὲ καὶ ὑμῶν , ὦ ἄνδρες , εἴ τις ἐτύγχανε παρὼν τότε , ἀναμνησθῆναι εἰ λέγομεν ἀληθῆ καὶ βοηθῆσαι ἡμῖν ·
ἐπεί , ὦ ἄνδρες , εἰ Δικαιογένης ἀληθῆ λέγει , τί ἡμεῖς ὠφελούμεθα νικήσαντες , ἢ τί οὗτος ἐζημιώθη ἡττηθείς ;
εἰ γὰρ ἀπέστη μόνον  ὥς φησι  τοῖν δυοῖν μεροῖν τοῦ κλήρου , ἀναμφισβήτητα δὲ μὴ ὡμολόγει παραδώσειν , τί ἐζημιοῦτο ἀφιστάμενος ὧν τιμὴν εἶχεν ;
οὐ δὲ γὰρ πρὶν ἡττηθῆναι τὴν δίκην εἶχεν ὧν ἡμεῖς δικαζόμεθα , ἀλλ οἱ παρὰ τούτου πριάμενοι καὶ θέμενοι , οἷς ἔδει αὐτὸν ἀποδόντα τὴν τιμὴν ἡμῖν τὰ μέρη ἀποδοῦναι .
διὰ ταῦτα γὰρ καὶ τοὺς ἐγγυητὰς παρ αὐτοῦ ἐλάβομεν , οὐ πιστεύοντες αὐτῷ ἃ ὡμολόγησε ποιήσειν .
πλὴν γὰρ δυοῖν οἰκιδίοιν ἔξω τείχους καὶ ἐν Πεδίῳ ἑξήκοντα πλέθρων οὐδὲν κεκομίσμεθα , ἀλλ οἱ παρὰ τούτου θέμενοι καὶ πριάμενοι .
ἡμεῖς δ οὐκ ἐξάγομεν ·
δέδιμεν γὰρ μὴ ὄφλωμεν δίκας .
καὶ γὰρ Μικίωνα , κελεύοντος Δικαιογένους καὶ φάσκοντος 〈 οὐ 〉 βεβαιώσειν , ἐξάγοντες ἐκ τοῦ βαλανείου ὤφλομεν τετταράκοντα μνᾶς διὰ Δικαιογένην , ὦ ἄνδρες .
ἡγούμενοι γὰρ οὐκ ἂν αὐτὸν βεβαιώσαι οὐδὲν ὧν ἡμῖν ἀπέστη ἐν τῷ δικαστηρίῳ , διισχυριζόμεθα πρὸς Μικίωνα ἐναντίον τῶν δικαστῶν , ἐθέλοντες ὁτιοῦν πάσχειν , εἰ βεβαιώσειεν αὐτῷ Δικαιογένης τὸ βαλανεῖον , οὐκ ἄν ποτε οἰόμενοι αὐτὸν ἐναντία οἷς ὡμολόγησε πρᾶξαι , οὐ δι ἄλλ οὐδὲν ἢ διὰ τοὺς ἐγγυητάς , ὅτι καθειστήκεσαν ἡμῖν 0 .
ἀποστὰς δὲ Δικαιογένης ταῦτα τὰ μέρη ὧν καὶ νῦν ὁμολογεῖ ἀφεστάναι ἡμῖν , ἐβεβαίωσε Μικίωνι τὸ βαλανεῖον .
καὶ ἐγὼ μὲν ὁ ἄθλιος οὐχ ὅπως τι ἐκ τοῦ κλήρου εἰληφώς , ἀλλὰ προσαπολωλεκὼς τετταράκοντα μνᾶς , ἀπῄειν ὑβρισμένος ὑπὸ τοῦ Δικαιογένους .
καὶ τούτων ὑμῖν μάρτυρας παρέξομαι .
μάρτυρες ταῦτα μὲν πεπόνθαμεν ὑπὸ Δικαιογένους , ὦ ἄνδρες ·